laion/Wikipedia-Exotic huggingface dataset:
იოვანე ფუკარალისძე

იოვანე ფუკარალისძე — XII საუკუნის II ნახევრის ქართველი კალიგრაფი, ე.წ. ტბეთის მეორე ოთხთავისა და წყაროსთავის სახარების ერთ-ერთი გადამწერი. მოღვაწეობდა სამხრეთ საქართველოში. ოთხთავი გადაწერილია 1161 წლის ახლო ხანებში, გიორგი III-ის მეფობაში, ტბეთის ეპისკოპოსის პავლე მტბევარის დაკვეთით. იოვანე ფუკარალისძეს წიგნის ბოლო ნაწილი, 279-318 ფურცლები, გადაუწერია, რომლებიც ზანდუკს (სარჩევს) შეიცავს. წყაროსთავის სახარება (25,1x17,9 სმ) გადაწერილია 1195 იოანე საფარელ-მტბევარის ბრძანებით. გადაწერაში გიორგი სათაჲსძეც მონაწილეობდა. წიგნში ჩართული მახარებელთა გამოსახულებები სხვას შეუსრულებია. სახარება ბექა ოპიზრის მიერ მოჭედილ ვერცხლის ყდაშია ჩასმული. ორივე კალიგრაფის ხელი ძალიან ჰგავს ტბეთის ოთხთავის იოვანესეულ ნაწილს და მათი გარჩევა ერთმანეთისაგან ძნელია. სახარების ტექსტი „კლასიკური“ ნუსხურით ორ სვეტადაა გადაწერილი, ზომიერად დახრილი ხელით. ასოები მკაფიოა, ნაწერი — მშვიდი. ქართული საბჭოთა ენციკლოპედია, ტ. 5, თბ., 1980. — გვ. 195.
ვილნიუსის საპრეზიდენტო რეზიდენცია

საპრეზიდენტო სასახლე (ლიეტ. Prezidentūra) — ლიეტუვის პრეზიდენტის ოფიციალური რეზიდენცია ვილნიუსის ძველ ქალაქში. სასახლის ისტორია XIV საუკუნეში იწყება და არსებობის განმავლობაში მრავალჯერადი რეკონსტრუქცია განიცადა, რომელთაც გამოჩენილი არქიტექტორები ხელმძღვანელობდნენ, მათ შორის ლაურინას გუცევიჩიუსი და ვასილი სტასოვი. 1997 წელს სასახლე ლიეტუვის პრეზიდენტის ოფიციალური რეზიდენცია გახდა. შეგიძლიათ იხილოთ მედიაფაილები თემაზე „ვილნიუსის საპრეზიდენტო რეზიდენცია“ ვიკისაწყობში.
DELAG

DELAG (გერმ. Deutsche Luftschiffahrts-Aktiengesellschaft — „გერმანული საჰაერო მგზავრობის კორპორაცია“) — მსოფლიოს პირველი ავიაკომპანია, რომელიც ცეპელინის თვითმფრინავს იყენებდა. კომპანია დაარსდა 1909 წლის 16 ნოემბერს მთავრობის დახმარებით და ცეპელინ კორპორაციის მიერ აწყობილ საჰაერო მანქანებს უწევდა ექსპლუატაციას. კომპანიის შტაბ-ბინა ფრანკფურტში მდებარეობდა. The Early Years of German Commercial Aviation დაარქივებული 2006-08-27 საიტზე Wayback Machine. Airships: A Zeppelin History Site Information about DELAG successor Deutsche Zeppelin-Reederei
პოლ ბარასი

პოლ ფრანსუა ჟან ნიკოლა ვიკონტ დე ბარასი (ფრანგ. Paul François Jean Nicolas, vicomte de Barras; დ. 30 ივნისი, 1755 — გ. 29 იანვარი, 1829) — საფრანგეთის რევოლუციის მოღვაწე, კონვენტის კომისარი, დირექტორიის წევრი და მისი ფაქტობრივი ხელმძღვანელი 1795–1799 წლებში. 1799 წლის 18 ბრიუმერის გადატრიალების შემდეგ პოლიტიკურ ცხოვრებას ჩამოშორდა. ბარასმა ხელი შეუწყო 1796 წლის 9 მარტს მისი ყოფილი საყვარლის, ჟოზეფინ ბოარნესა და ნაპოლეონ ბონაპარტის დაქორწინებას. პოლ ბარასი ენციკლოპედია ბრიტანიკაზე.
იერუსალიმის გერბი

იერუსალიმის გერბი — ისრაელის ქალაქ იერუსალიმის გერბი, რომელიც შექმნა 1950-1950 წლებში ელია კორენმა, ენრეალთა ეროვნული ფონდის გრაფიკული განყოფილების დირექტორმა. გერბზე დახატული ლომი გამოხატავს იუდას ლომს, უკანა ფონი გამოხატავს დასავლეთ კედელს, ხოლო ოლივის ტოტი მშვიდობის ნიშანია. ზემოთაა ჩანაწერი, რომელიც სიტყვა „იერუსალიმის“ ებრაული ჩანაწერია (იერუშალაიმი). იერუსალიმის ჯვარი Jerusalem Civil Ensign. ↑ Avrin, Leila. "People of the Book: Eliyahu Koren," Israel Bibliophiles, Spring 1986.
კარგარეთელები

კარგარეთელები — ქართველი კალიგრაფები. სვიმონი (XVI ს.) იღვწოდა სამხრეთ საქართველოს სავანეებში. მისი სახელი იხსენიება 1233-ით დათარიღებული ხელნაწერის (საქართველოს მეცნიერებათა აკადემია, ხელნაწერთა ინსტიტუტი A-85) ერთ ანდერძში. როგორც ჩანს, მას აღუდგენია ეს ხელნაწერი. 1541 გადაუწერია პოლემიკურ-დოგმატიკური და სამეცნიერო კრებული (S-312). ეს 108-ფურცლიანი მცირე ზომის წიგნი (22,8x16,8 სმ) გადაწერილია ნუსხურით, შავი მელნით, ერთ სვეტად, არაჩვეულებრივად წვრილი ასოებით. წიგნი მაღალი კალიგრაფიული ოსტატობის ნიმუშია. ასევე მაღალმხატვრულ დონეზე დგას სვიმონის მიერ გადაწერილი დიდი ფორმატის (2 ტომად შეკრული) გულანი (ხელნაწერთა ინსტიტუტი, A-197). იესეს (XVII ს.) გადაწერილია სადღესასწაულო (ხელნაწერთა ინსტიტუტი, H-1018). ეს მოზრდილი წიგნია (28x19,7 სმ, 364 ფურცელი), ხელნაწერი ორსვეტოვანია, შესრულებულია ნუსხურით, შავი მელნით. სინგური ტრადიციულადაა გამოყენებული, თავსამკაულები ვერ არის მაღალ დონეზე შესრულებული, მაგრამ ნწერი ბრწყინვალე კალიგრაფიული ოსტატობით გამოირჩევა. ხელისა და თავსამკაულის მიხედვით ნამუშევარს XVII საუკუნით ათარიღებენ. ამბროსე გაბრიელის ძე მონაწილეობდა ბედიის გულანის (A-187) გადაწერაში გაბრიელ ლომსიანისძესა და საბა ნაჭოფაძესთან ერთად. ამბროსეს ხელითაა ნაწერი 130-194 და 582-610 ფურცლები. იგი შესანიშნავი ოსტატი ყოფილა, ნუსხურით მწერალთაგან ერთ-ერთი საუკეთესო. ბერიძე ვ., ძველი ქართველი ოსტატები, თბ., 1967; ქსე, ტ. 5, გვ. 398, თბ., 1980
ავსტრალიის შტატების დედაქალაქების სია

ავსტრალიაში არის რვა შტატის დედაქალაქი, ყველა მათგანი ფუნქციონირებს სუბ-ნაციონალურ დონეზე. ქალაქი კანბერა წარმოადგენს მთლიანად ავსტრალიის კავშირის დედაქალაქს. ქვეყნის დედაქალაქი იყო აგრეთვე მელბურნიც 1901 - 1927 წლებში, სანამ დედაქალაქი გადავიდოდა ახლად შექმნილ ქალაქ კანბერაში. ↑ 3218.0 - Regional Population Growth, Australia, 2007-08. ავსტრალიის სტატისტიკის ბიურო.
ნოვრა

ნოვრა (ინგლ. Nowra) — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 988 ადამიანს. ნოვრა შტატის ადმინისტრაციულ ცენტრ სიდნეიდან დაშორებულია 170 კილომეტრით. ქალაქიდან რამდენიმე კილომეტრში მდებარეობს ტასმანიის ზღვა. ქალაქში მოედინება მდინარე შოალჰავენი, რომლის ნაპირებზე გაშენებულია ნოვრის პარკი. ნოვრაში მდინარეზე გადებულია 342 მეტრი სიგრძის მქონე ნოვრის ხიდი, რომელიც 1881 წელს აშენდა. ნალექების წლიური რაოდენობა შეადგენს 1254 მმ-ს. ყველაზე ცხელი თვეებია იანვარი და თებერვალი, ყველაზე ცივი თვეები — ივლისი და აგვისტო. Shoalhaven City Council Shoalhaven Community Portal დაარქივებული 2009-11-26 საიტზე Wayback Machine. ↑ მოსახლეობის აღწერა (2011 წელი)[მკვდარი ბმული]
მეიტლენდი

მეიტლენდი (ინგლ. Maitland) — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერით მისი მოსახლეობა შეადგენს 67 132 კაცს, საშუალო სიმჭიდროვე — 171,26 ად./კმ². მეიტლენდი მოქცეულია სიდნეის მეტროპოლიის ფარგლებში, ქალაქი 35 კილომეტრითაა დაშორებული შტატის ადმინისტრაციულ ცენტრ სიდნეის. ნალექების წლიური რაოდენობა შეადგენს 815,6 მმ-ს, ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. Maitland City Council Hunter Region დაარქივებული 2006-05-28 საიტზე Wayback Machine. History of the Maitland Mercury - State Library of NSW დაარქივებული 2006-09-18 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2017-06-22. ციტირების თარიღი: 2015-02-18.
კახაბერ კახაბერისძე

საკუთარი სახელი კახაბერისძე, კახაბერ შეიძლება აღნიშნავდეს ერთ-ერთ შემდეგ პიროვნებათაგანს: კახაბერისძე, კახაბერ — რაჭისა და თაკვერის ერისთავი (XII ს.) კახაბერისძე, კახაბერ — რაჭის ერისთავი (XIII ს.)
ლისმორი

ლისმორი (ინგლ. Lismore) — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 474 კაცს. იგი 764 კილომეტრითაა დაშორებული შტატის ადმინისტრაციულ ცენტრ სიდნეის. ქალაქთან ახლოს მდებარეობს ლისმორის აეროპორტი. ლისმორიდან რამდენიმე კილომეტრში ორი შტატის, კუინზლენდის და ახალი სამხრეთი უელსის ოფიციალური საზღვარია. ლისმორი დაარსდა 1856 წელს. ნალექების წლიური რაოდენობა შეადგენს 1343,0 მმ-ს. ყველაზე ცხელი თვეა იანვარი, ხოლო ყველაზე ცივი — ივლისი. Southern Cross University Wireless Broadband News Northern Rivers Echo newspaper Northern Star newspaper The Richmond River Historical Society Collection of photographs of Lismore in 1995, National Library of Australia Lismore Regional Gallery Artabase page დაარქივებული 2010-06-20 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-21.
გოსფორდი

გოსფორდი (ინგლ. Gosford) — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის მონაცემებით ქალაქის მოსახლეობა შეადგენს 162 440 კაცს, მოსახლეობის საშუალო სიმჭიდროვე — 172,81 კაცი კმ²-ზე. ფართობი — 940 კმ². გოსფორდი მოქცეულია სიდნეის აგლომერაციის ფარგლებში. შტატის ადმინისტრაციულ ცენტრ სიდნეიდან დაშორებულია 76 კილომეტრით. ნალექების წლიური რაოდენობა შეადგენს 1306 მმ-ს. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ედოგავა, იაპონია ნიტრა, სლოვაკეთი ვიკისაწყობში არის გვერდი თემაზე: გოსფორდი გოსფორდის საქალაქო საბჭო დაარქივებული 2017-06-06 საიტზე Wayback Machine. Central Coast Tourism დაარქივებული 2020-11-27 საიტზე Wayback Machine. Gosford Chamber of Commerce დაარქივებული 2009-10-30 საიტზე Wayback Machine. ↑ Telecommunications Numbering Plan 2015 <a href="https://wikidata.org/wiki/Track:Q55273934"></a> ↑ Telstra J // Charging Zones — 2018. — 274 p. <a href="https://wikidata.org/wiki/Track:Q721162"></a><a href="https://wikidata.org/wiki/Track:Q55274732"></a> ↑ მოსახლეობის აღწერა (2011 წელი). დაარქივებულია ორიგინალიდან — 2014-05-27. ციტირების თარიღი: 2015-02-24.
კოფს-ჰარბორი

კოფს-ჰარბორი (ინგლ. Coffs Harbour) — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე. 2011 წლის აღწერის მონაცემებით ქალაქის მოსახლეობა შეადგენს 45 580 ადამიანს. შტატის ადმინისტრაციულ ცენტრ სიდნეიდან დაშორებულია 540 კილომეტრით. კოფს-ჰარბორი დაარსდა 1870 წელს. ქალაქი მდებარეობს ზღვის დონიდან 21 მ სიმაღლეზე. ნალექების წლიური რაოდენობა შეადგენს 1674,6 მმ-ს, ქალაქის ყველაზე ცხელი თვეა იანვარი, ყველაზე ცივი — ივლისი. ვიკისაწყობში არის გვერდი თემაზე: კოფს-ჰარბორი coffscoastfinda.com.au - Local news and community events for Coffs Coast, NSW[მკვდარი ბმული] Coffs Harbour City Council დაარქივებული 2008-08-28 საიტზე Wayback Machine. Official Coffs Coast tourism website localstudies Local Studies Resources at Coffs Harbour City Library დაარქივებული 2008-08-28 საიტზე Wayback Machine. Picture Coffs Harbour - online heritage photo catalogue დაარქივებული 2016-10-03 საიტზე Wayback Machine. Coffs Harbour Education Campus დაარქივებული 2008-12-03 საიტზე Wayback Machine. Ideas for things to do in Coffs Harbour დაარქივებული 2009-12-08 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2014-05-28. ციტირების თარიღი: 2015-02-20.
სქურის ციხე

სქურის ციხე — მდებარეობს წალენჯიხის მუნიციპალიტეტში, მასთან არის ძველი ეკლესიის ნანგრევები, რომელიც დაახლოებით VIII-IX საუკუნეებით თარიღდება. ცალკე შესწავლილი არ არის. წალენჯიხის მუნიციპალიტეტის ტურიზმი დაარქივებული 2016-03-04 საიტზე Wayback Machine.
მაკუორი (კუნძული)

მაკუორი (ინგლ. Macquarie) — კუნძული, რომელიც მდებარეობას წყნარი ოკეანის სამხრეთ-დასავლეთ ნაწილში (დაახლოებით 1500 კმ სამხრეთ-აღმოსავლეთით კუნძულ ტასმანიადან), დაახლოებით ახალ ზელანდიასა და ანტარქტიდას შორის. 54°37'53"S, 158°52'15"E. პოლიტიკურად, იგი არის ავსტრალიის შტატის, ტასმანიის ნაწილი 1900 წლიდან. 1997 წელს გახდა მსოფლიოს მემკვიდრეობის ძეგლი. 1993 წლამდე, იგი იყო ესპერანსეს მუნიციპალიტეტის ნაწილი. მისი მიწისზედა ფართობია — დაახლოებით 128 კმ², ხოლო სიმაღლე — 420 მეტრი ზღვის დონიდან. კუნძულზე მდებარეობს ავსტრალიის ყველაზე სამხრეთი წერტილი. მაკუორის სიახლოეს მდებარეობს პატარა არქიპელაგი — ბიშოპ-ენდ-კლარკის კუნძულები. კლიმატი კუნძულზე ტენიანი და სუბანტარქტიკულია ძლიერი ქარებით. თვის საშუალო ტემპერატურა მერყეობს +3,4 °С-დან +7,1 °C-მდე (წლის საშუალო ტემპერატურაა +4,9 °C). ნალექების რაოდენობა — 912 მმ წელიწადში, ძირითადად სუსტი წვიმის სახით და მთელი წლის განმავლობაში. მცენარეები წარმოდგენილია მხოლოდ სანებელი მცენარეების სახით, ძირითადად ისლი. სუბანტარქტიკული კუნძულებისათვის იშვიათად გვხვდება ენდემური მაკუორის კომბოსტო (Stilbocarpa polaris). კუნძულის ჩრდილოეთ ნაწილის სანაპიროზე თავს იყრიან ზღვის სპილოები. სანაპიროზე პინგვინების კოლონიები — სამეფო პინგვინი (Aptenodytes patagonicus), შავფეხა პინგვინი (Spheniscus demersus), პაპუის პინგვინი (Pygoscelis papua) და ენდემური მაკუორის პინგვინი. კუნძულის ირგვლივ წყლებში ბინადრობენ ვეშაპები. სანაპირო წყლებში — წაბლა წყალმცენარეების (Lessonia spp.) მსხვილი წამონაზარდები. კუნძულზე ბუდობენ ფრინველები. 1890 წლამდე კუნძულზე ბინადრობდა ენდემური მაკუორის მხტუნავი თუთიყუში, რომელიც გაქრა კუნძულზე კატების შემოყვანის შემდეგ. ასევე გავრცელებულია ალბატროსებიც. როგორც ადამიანის ბუნებაზე გავლენის შედეგი, კუნძულზე შემოიყვანეს ბოცვრები და კატები. თუ 2002 წელს კატები გამოცხადდა განადგურებულად, ბოცვრების პოპულაციის რაოდენობა განისაზღვრებოდა დაახლოებით 100 ათას ერთეულად. 1810 წელს კუნძული აღმოაჩინა გემის კაპიტანმა ფრედერიკ ჰასელბორომ. კუნძულს იმ დროს დიდი ბრიტანეთის კოლონიის ახალი სამხრეთი უელსის ცნობილი გენერალ-გუბერნატორის ლაკლან მაკუორის პატივსაცემად დაერქვა მისივე სახელი — მაკუორი. ავსტრალიის შტატ ტასმანიის იურისდიქციის ქვეშ მყოფ კუნძულ მაკუორიზე მუდმივი მოსახლეობა არ არსებობს. მაგრამ კუნძულს ხშირად სტუმრობენ მეცნიერები. ამას გარდა, აქ არსებობს ავსტრალიის პოლარული სადგური მაკუორი-აილენდი, სადაც სეზონური პირობებიდან გამომდინარე მუშაობს 25-დან 40-მდე თანამშრომელი. 1978 წელს გამოცხადდა ნაკრძალად, ხოლო 1997 წელს მსოფლიოს მემკვიდრეობის ძეგლად (იუნესკო). 2004 წლის 23 დეკემბერს კუნძულის ჩრდილოეთით მოხდა მიწისძვრა რიხტერის სკალით 8,1 ბალის სიმძლავრით. სამი დღის შემდეგ მოხდა ცნობილი მიწისძვრა ინდოეთის ოკეანეში 2004 წლის 26 დეკემბერს. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში Macquarie Island Station Macquarie Island Station webcam World heritage listing for Macquarie Island Macquarie Island oceanic crust დაარქივებული 2006-08-19 საიტზე Wayback Machine. A picture of Macquarie Island (historical heritage - Remnants of seal hunting) ↑ klimadiagramme.de. კუნძული მაკუორი
გრიფითი (ავსტრალია)

გრიფითი (ინგლ. Griffith) — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის აღწერის მონაცემებით ქალაქის მოსახლეობა შეადგენს 17 616 კაცს. შტატის ადმინისტრაციულ ცენტრ სიდნეიდან დაშორებულია 568 კილომეტრით, ქალაქ ადელაიდიდან 803 კილომეტრით. დაარსდა 1916 წელს. ნალექების ყოველწლიური რაოდენობა შეადგენს 400.9 მმ-ს. traveller ↑ მოსახლეობის აღწერა (2011 წელი)[მკვდარი ბმული]
კაკადუს ეროვნული პარკი

კაკადუს ეროვნული პარკი მდებარეობს ალიგატორის მდინარეების რეგიონში, ავსტრალიის ჩრდილოეთ ტერიტორიაში, დარვინიდან სამხრეთ-აღმოსავლეთით 171 კმ-ით დაშორებით. კაკადუს ეროვნული პარკი მოიცავს 1 980 400 ჰექტარს. ჩრდილოეთიდან სამხრეთისკენ 200 კმ-ია, ხოლო აღმოსავლეთიდან დასავლეთისკენ 100 კმ. იგი არის ისრაელის ზომა, დაახლ. ტასმანიის ერთი მესამედი, ან დაახლ. შვეიცარიის ნახევარი. პარკი არის შეტანილი მსოფლიოს მემკვდირეობის ძეგლების სიაში. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: კაკადუს ეროვნული პარკი World heritage listing for Kakadu National Park Kakadu National Park website Kakadu National Park tourism website An Easy Adventure Kakadu or Don't Aboriginal Tradition დაარქივებული 2009-04-24 საიტზე Wayback Machine.
მაკუორი (ავსტრალია)

მაკუორი (ინგლ. Macquarie) — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე. 2011 წლის აღწერის მონაცემებით ქალაქის მოსახლეობა შეადგენს 189 006 კაცს. ფართობი — 644 კმ². მაკუორი 150 კილომეტრითაა დაშორებული შტატის ადმინისტრაციულ ცენტრ სიდნეის. ჰაკოდატე, ჰოკაიდო, იაპონია ტანაგურა, ფუკუშიმას პრეფექტურა, იაპონია როტორუა, ბეი-ოვ-პლენტის რეგიონი, ახალი ზელანდია Lake Macquarie City Council Lake Macquarie Business Directory დაარქივებული 2020-11-29 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-22.
კახაბერ კახაბერისძე (XII საუკუნე)

კახაბერ კახაბერისძე — XII საუკუნის 80-იანი წლების ქართველი პოლიტიკური მოღვაწე, რაჭისა და თაკვერის ერისთავი. გიორგი III-ის გარდაცვალების შემდეგ, თამარის მეორე კორონაციის დროს, ქუთათელ მთავარეპისკოპოს ანტონ საღირის ძესთან ერთად სამეფო გვირგვინი დაადგა თამარს. შემდეგ კახაბერისძეები ოპოზიციაში ჩაუდგნენ თამარს. მართალია, წყაროებში უშუალოდ კახაბერს არ ასახელებენ განდგომილთა შორის, მაგრამ საფიქრებელია, რომ საგვარეულოს მეთაური და რაჭის ერისთავი კახაბერისძე თამარის „ქუეგამხედვართა“ შორის იქნებოდა. ანთელავა ი., ქართული საბჭოთა ენციკლოპედია, ტ. 5, თბ., 1980. — გვ. 446.
წყალდიდობა

წყალდიდობა — წყლის დონის უეცარი მატება, განპირობებული თავსხმა წვიმებით ან თოვლის ინტენსიური დნობით. წყალდიდობა ძნელადპროგნოზირებადი მოვლენაა მდინარეთა წყალდიდობა ოთხი ტიპისაა, რომლებიც ერთმანეთისაგან განმეორების სიხშირით, მასშტაბით და მიყენებული ზიანის ოდენობით განსხვავდებიან. ესენია: უმნიშვნელო წყალდიდობა დამახასიათებელია ვაკის მდინარეებისათვის, აღინიშნება 5-10 წელიწადში ერთხელ. წყალდიდობისას იფარება მდინარის მიმდებარე ტერიტორიის 1/10, არ იწვევს მნიშვნელოვან მატერიალურ ზარალს და არ არღვევს ცხოვრების ჩვეულებრივ რიტმს. მნიშვნელოვანი წყალდიდობა დამახასიათებელია როგორც ვაკის, ისე მთის მდინარეებისათვის, აღინიშნება 20-25 წელიწადში ერთხელ. წყალდიდობისას იფარება მდინარის ხეობის მნიშვნელოვანი ნაწილი. იწვევს არსებით მატერიალურ ზარალს, მოსახლეობის გარკვეული ნაწილის ევაკუაციას და ცხოვრების ჩვეული რიტმის შეცვლას. მასშტაბური წყალდიდობა მოიცავს მდინარის მთელ აუზს, აღინიშნება 50-100 წელიწადში ერთხელ. ხშირ შემთხვევაში თითქმის მთლიანად იფარება მდინარის მიმდებარე ტერიტორია, დასახლებული პუნქტები. იწვევს დიდ მატერიალურ ზარალს, მკვეთრად ცვლის ადამიანთა ყოფა-ცხოვრებასა და სამეურნეო საქმიანობას, მოითხოვს მოსახლეობისა და მატერიალური ფასეულობების ევაკუაციას. კატასტროფული წყალდიდობა — იტბორება უზარმაზარი ტერიტორიები, მთლიანად, პარალიზებულია ადამიანის საქმიანობა. მოიცავს არაერთი მდინარის აუზს, აღინიშნება 100-200 წელიწადში ერთხელ ან უფრო იშვიათად. ამგვარი წყალდიდობა იწვევს ადამიანთა მსხვერპლს, უდიდეს მატერიალურ ზარალს. ღვარცოფი O'Connor, Jim E. and John E. Costa. (2004). The World's Largest Floods, Past and Present: Their Causes and Magnitudes [Circular 1254]. ვაშინგტონი: U.S. Department of the Interior, U.S. Geological Survey. Thompson, M.T. (1964). Historical Floods in New England [Geological Survey Water-Supply Paper 1779-M]. Washington, D.C.:[United States Government Printing Office. Powell, W. Gabe. 2009. Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management. Applied Research Project. Texas State University–San Marcos დაარქივებული 2012-03-05 საიტზე Wayback Machine. Flood Risk Management Research Consortium International Flood Initiative UN-CECAR დაარქივებული 2011-12-30 საიტზე Wayback Machine.
კახაბერ კახაბერისძე (XIII საუკუნე)

კახაბერ კახაბერისძე — XIII საუკუნის II ნახევრის ქართველი პოლიტიკური მოღვაწე, რაჭის ერისთავი. დასავლეთ საქართველოს სხვა დიდებულებთან ერთად დიდად შეუწყო ხელი დავით VI ნარინის გამეფებას დასავლეთ საქართველოში. შემდგომში მოინდომა იმერეთში დავით ლაშას ძის გამეფება, მაგრამ უშედეგოდ. კავშირი დაამყარა მონღოლებთან, დავით ნარინს აუმხედრა აბაღა-ყაენის წინააღმდეგ აჯანყებული და დასავლეთ საქართველოში თავშეფარებული ღალღური. კახაბერისძე ყაენის კარზეც წაჰყვა ღალღურს და იქ დავით ნარინის საწინააღმდეგო საქმიანობას ეწეოდა. იქიდან კახაბერისძე ქართლში, ატენში დაბრუნდა. დავით ნარინმა შეიწყალა ორგული ერისთავი და რაჭაც დაუბრუნა. მცირე ხნის შემდეგ კახაბერისძემ კვლავ უღალატა მეფეს. მონღოლ სარდალ ალიყანთან გააბა მიმოწერა დავით ნარინის შეპყრობის თაობაზე. მეფემ ხელთ იგდო კახაბერისძე, თვალები ამოშანთა და ცალი ხელი და ფეხი მოჰკვეთა, ერისთავის ორი შვილი განდევნეს კონსტანტინოპოლში. ამით დასრულდა კახაბერისძეების მფლობელობა რაჭაში. ანთელავა ი., ქართული საბჭოთა ენციკლოპედია, ტ. 5, თბ., 1980. — გვ. 446. ჯავახიშვილი ივ., ქართველი ერის ისტორია, წგნ. 3, თბ., 1966.
იერუსალიმის ჯვარი

იერუსალიმის ჯვარი, ან ჯვაროსანთა ჯვარი — ჰერალდიკური ჯვარი და ქრისტიანული სიმბოლო. სიმბოლოზე ცენტრში გამოსახულია ბერძნული ჯვარი, რომლის ირგვლივ თითო კვადრატში გამოსახულია 4 მცირე ბერძნული ჯვარი. სიმბოლოს გამარტივებული ფორმა ცნობილია „ჯვაროსანთა ჯვრის“ სახელით. ეს სიმბოლო ჯვაროსნებს მისცა პაპმა ურბან II-ემ პირველი ჯვაროსნული ლაშქრობის დროს და იგი ასევე გახდა იერუსალიმის გერბი ჯვაროსნების იერუსალიმის სამეფოს არსებობის დროს. 4 მცირე ჯვარი არის ზოგადქრისტიანული სიმბოლო, რომელიც გამოსახავს 4 მოციქულს და მსოფლიოს ოთხ მხარეს, სადაც გავრცელდა ქრისტიანობა იერუსალიმიდან. ეს სიმბოლო ასევე გამოიყენება საქართველოს დროშაზე. ბერძნულ ჯვარს გააჩნია საკუთარი კოდი იუნიკოდში - ეს არის U+2629 CROSS OF JERUSALEM და იგი ასე გამოიყურება ☩. ვიკისაწყობში არის გვერდი თემაზე: იერუსალიმის ჯვარი Jerusalem Cross Tattoo - What Does It Mean? დაარქივებული 2009-04-15 საიტზე Wayback Machine. საქართველოს დროშა იერუსალიმის გერბი
ღირსი მასტრიდია

ღირსი მასტრიდია — მართლმადიდებელი ეკლესიის წმინდანი, ხსენების დღე არის ძველი სტილით 24 ნოემბერი, ახალი სტილით - 7 დეკემბერი. ღირსი მასტრიდია ეგვიპტის ალექსანდრიაში ცხოვრობდა. მან ქალწულობის აღთქმა დადო, მკაცრად მარხულობდა და გამუდმებით ლოცულობდა. ერთხელ ქალწულის წმინდა ცხოვრებას გამოცდის ჟამი დაუდგა: ერთ ჭაბუკს ბილწი გულისთქმები აღეძრა მის მიმართ და ისე შეავიწროვა, რომ მასტრიდია იძულებული გახდა, შინ გამოკეტილიყო - ტაძარშიც არ დადიოდა. ის წუხდა, რომ უნებლიეთ აცდუნა ჭაბუკი, მისი საცხოვნებელ გზაზე დაყენების საღვთო შური აღეძრა და შინ მოუხმო. როცა შეიტყო, რომ ვაჟს განსაკუთრებით მისი მშვენიერი თვალები იზიდავდა, წმინდა მასტრიდიამ დაუნდობლად დაითხარა ისინი მაქოთი, რომლითაც ტილოს ქსოვდა. ასე დაიხსნა მან ცთუნებისაგან საკუთარი თავი და ჭაბუკიც, რომელიც სინანულში ჩავარდა, ბერად აღიკვეცა და მკაცრ, ასკეტურ ღვაწლს შეუდგა. თავად წმინდა ქალწულმაც ცხოვრება ღვთივსათნო ღვაწლში გალია. „წმიდანთა ცხოვრება“, ტომი IV, თბილისი, 2003 წ.
დიდმოწამე ეკატერინე

დიდმოწამე ეკატერინე (ბერძ. ἡ Ἁγία Αἰκατερίνη ἡ Μεγαλομάρτυς; დ. 287— გ. 305) — მართლმადიდებელი ეკლესიის წმინდანი, [ხსენების დღე — 24 ნოემბერი (7 დეკემბერი)]. დიდმოწამე ეკატერინე ეგვიპტის ალექსანდრიის მმართველის, კონსტის ასული იყო. იგი დაიბადა 287 წელს ალექსანდრიაში. ეკატერინე მოწამეობრივად აღესრულა იმპერატორ მაქსიმინუსის (305-313 წწ.) მმართველობის პერიოდში. ალექსანდრიაში ჩასული იმპერატორი წარმართულ დღესასწაულს დაესწრო. მსხვერპლად ადამიანებსაც სწირავდნენ - დაუნდობლად ყრიდნენ ცეცხლში ქრისტეს მიმდევრებს. ეკატერინემ თვით იმპერიის მთავარ ქურუმებსა და უღმრთო იმპერატორ მაქსიმინეს მიმართა. მან ვინაობა განაცხადა, დაუფარავად აღიარა თავისი სარწმუნოება და ბრძნულად ამხილა წარმართები. ეკატერინეს სილამაზემ მეფე მოხიბლა. იმპერატორმა იმპერიის ორმოცდაათ ყველაზე განსწავლულ ბრძენკაცს მოუხმო, მაგრამ ეკატერინემ სიტყვიერ პაექრობაში დაჯაბნა ისინი და ყველანი ქრისტიანობაზე მოაქცია, რის შემდეგაც იმპერატორის ბრძანებით ისინი ცეცხლში დაწვეს. იმპერატორმა საწამებლად შეაგდო ეკატერინეც, შემდეგ კი საპყრობილეში გამოამწყვდია. დედოფალმა ავგუსტამ, რომელსაც ბევრი სმენოდა ეკატერინეს შესახებ, მისი ხილვა მოიწადინა. დედოფალი გააოცა მისმა სულის სიმტკიცემ. მომდევნო დღეს ეკატერინე კვლავ სამსჯავროზე წარადგინეს, ბორბალზე წამებით დაემუქრნენ და კიდევ ერთხელ მოსთხოვეს ქრისტეს უარყოფა და ცრუღვთაებებისთვის მსხვერპლის შეწირვა. მან კიდევ ერთხელ აღიარა მაცხოვარი. იგი თავად მიუახლოვდა ბორბლებს, მაგრამ ანგელოზმა შემუსრა წამების იარაღები და მიმოფანტულმა ნამსხვრევებმა ბევრი წარმართი იმსხვერპლა. ეს სასწაული რომ იხილეს, დედოფალმა ავგუსტამ და მხედართუფროსმა პორფირიმ ორას მეომართან ერთად დაუფარავად აღიარეს ქრისტიანობა, რისთვისაც ყველა სიკვდილით დასაჯეს. მაქსიმინე ისევ შეეცადა ეკატერინეს ცთუნებას და ამჟამად ცოლობა შესთავაზა მას, მაგრამ პასუხად უარი მიიღო. ეკატერინემ მტკიცედ განაცხადა, რომ ქრისტეს ერთგული რჩებოდა, ლოცვა აღავლინა მისადმი და თავად დადო თავი ჯალათის კუნძზე. უსჯულოებმა მარტვილს თავი მოჰკვეთეს. ეკატერინეს ცხედარი სინას მთაზე გადაიტანეს. VI საუკუნეში მიაკვლიეს მის პატიოსან თავსა და მარცხენა ხელს და გადააბრძანეს იმპერატორ იუსტინიანეს (527-565; ხს. 27 ნოემბერს) მიერ აგებულ სინას მონასტრის ტაძარში. სინის წმინდა ეკატერინეს მონასტერი წმიდანთა ცხოვრება, ტომი IV, თბ., 2003 ეკატერინე
წმინდა ავგუსტა

წმინდა ავგუსტა – მართლმადიდებელი ეკლესიის წმინდანი, ხსენების დღე არის ძველი სტილით 24 ნოემბერი, ახალი სტილით - 7 დეკემბერი. წმინდა ავგუსტა იყო რომის იმპერატორ მაქსიმინეს ცოლი, რომელიც ალექსანდრიაში ჩასულ იმპერატორს თან ახლდა და საკუთარი თვალით იხილა როგორ ეწამა ქრისტესათვის წმინდა ეკატერინე. იმპერატორმა საწამებლად შეაგდო ნეტარი ეკატერინე, შემდეგ კი საპყრობილეში გამოამწყვდია. დედოფალმა ავგუსტამ, რომელსაც ბევრი სმენოდა წმინდა ეკატერინეს შესახებ, მისი ხილვა მოიწადინა. დედოფალი გააოცა ღვთაებრივი მადლით სახეგაბრწყინებული წმიდანის სულის სიმტკიცემ. წმინდა ეკატერინემ მოსულებს ქრისტიანული სწავლება განუმარტა და მათაც ირწმუნეს ჭეშმარიტი ღმერთი. მეორე დღეს ისევ საწამებლად გაიყვანეს წმინდანი. ბორბალზე წამებით დაემუქრნენ და კიდევ ერთხელ მოსთხოვეს ქრისტეს უარყოფა და ცრუღვთაებებისთვის მსხვერპლის შეწირვა. უფლის რჩეულმა ისევ ახოვნად აღიარა მაცხოვარი. იგი თავად მიუახლოვდა ბორბლებს, მაგრამ ანგელოზმა შემუსრა წამების იარაღები და მიმოფანტულმა ნამსხვრევებმა ბევრი წარმართი იმსხვერპლა. ეს სასწაული რომ იხილეს, დედოფალმა ავგუსტამ და მხედართუფროსმა პორფირიმ ორას მეომართან ერთად დაუფარავად აღიარეს ქრისტეს სარწმუნოება, რისთვისაც ყველა სიკვდილით დასაჯეს. „წმიდანთა ცხოვრება“, ტომი IV, თბილისი, 2003 წ.